《杂诗二十二首 其十一》
宋代·刘敞

古风不可复，习俗已久敝。咄嗟忠与信，流荡为诈术。

诈忠惑其君，诈愚安其身。色厉内以荏，行违貌取仁。

三年始横流，后来更日新。至公弃涂炭，正道败荆榛。

已矣千载后，谁能反其身。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。